
ROMÂNIA
JUDEŢUL TIMIŞ
MUNICIPIUL TIMIŞOARA
PRIMAR
NR. SC2019-9386/01.02.2021

                   Bd. C.D. Loga nr. 1, Timişoara, tel : +40256- 408424

	
                                                                          
RAPORT DE SPECIALITATE

privind atribuirea în folosinţă gratuită a terenului în suprafaţă de 636 mp, proprietatea Municipiului Timişoara-domeniul privat, situat în Timişoara, str.Cocostârcului, nr.8,
înscris în CF nr. 452071 Timişoara, nr.cadastral 452071, către Biserica Creştină Penticostală Maranata Ghiroda

            Prin adresa nr. SC 2019-9386 / 15.04.2019 ,  Biserica Creştină Penticostală  Maranata Ghiroda  a solicitat înscrierea în evidenţele de cadastru şi carte funciară a suprafeţei de 636 mp din totalul de 4973 mp a imobilului teren situat, în Timişoara,  str. Cocostârcului nr. 8,  proprietar Municipiul Timişoara- domeniul  privat  în vederea posibilităţii  înscrierii ulterioare a dreptului de proprietate asupra construcţiilor ( lăcaşe de cult ) existente pe acesta.
            Având în vedere Referatul de aprobare a proiectului de hotărâre  nr. SC 2019-9386/01.02.2021  a  Primarului  Municipiului  Timişoara  privind  aprobarea atribuirii în folosinţă gratuită a terenului în suprafaţă de 636 mp, proprietatea Municipiului Timişoara-domeniul privat, situat în Timişoara, str. Cocostârcului, nr.8, înscris în CF nr.452071 Timişoara, nr. cadastral 452071, cu valoare de inventar de 160.908 lei, înscris în  evidenţele mijloacelor fixe cu numărul 6966, către Biserica Creştină Penticostală Maranata Ghiroda.
           Conform adresei Compartimentului Administrare Fond Funciar nr. SC2019-9386/26.02.2021, precizăm că imobilul nu a fost revendicat conform L.18/1991, L.1/2000 respectiv L.165/2013.
           Conform adresei Serviciului Juridic cu nr. SC 2020-9386/16.02.2021, nu figurează litigii pe rolul instanţelor de judecată în curs de soluţionare.    
           Având în vedere  că nu au fost depuse notificări conform prevederilor L10/2001. 
                                                                                                                                                                       
           Având în vedere ORDINUL  Nr. 127/2020 din 10 iunie 2020 privind modificarea şi completarea Statutului Cultului Creştin Penticostal - Biserica lui Dumnezeu Apostolică din România, recunoscut prin Hotărârea Guvernului nr. 189/2008, emitent: GUVERNUL ROMÂNIEI, SECRETARIATUL DE STAT PENTRU CULTE, publicat în : Monitorul Oficial  nr. 650 din 23 iulie 2020, la  articolul 9, alineatul (2) se modifică şi va avea următorul cuprins:
    "(2) Cultul Creştin Penticostal - Biserica lui Dumnezeu Apostolică din România şi părţile lui componente, cu excepţia bisericilor filială, sunt persoane juridice de drept privat şi utilitate publică."
         Biserica Creştină Penticostală Maranata Ghiroda  este parte componentă şi funcţionează în baza cultului penticostal biserica lui Dumnezeu apostolică Ghiroda, autorizaţie de funcţionare nr.247/10.01.1990, cod de înregistrare fiscală 6985180/20.02.1995.
        Supunem Comisiilor din cadrul Consiliului Local al Municipiului Timişoara analizarea şi aprobarea  documentaţiei privind darea în folosinţă gratuită a terenului nou rezultat, în suprafaţă de 636 mp, situat în Timişoara, str. Cocostărcului, nr. 8, înscris în CF nr. 452071 Timişoara, top 452071, în către Biserica Creştină Penticostală Maranata  în  vederea   înscrierii în cartea funciară a imobilelor–construcţii ( lăcaşe de cult ) edificate pe terenul proprietatea Municipiului Timişoara-domeniul privat, pe perioada existenţei construcţiilor care aparţin acestuia.

                                                          PROPUNEM
       Se propune spre analiză şi aprobare Comisiilor din cadrul Consiliului Local al Municipiului Timişoara, atribuirea în folosinţă gratuită a terenului în suprafaţă de 636 mp, proprietatea Municipiului Timişoara-domeniul privat, situat în Timişoara, str. Cocostârcului, nr.8, înscris în CF nr. 452071 Timişoara, nr. cadastral 452071, către Biserica Creştină Penticostală Maranata Ghiroda, pe perioada existenţei construcţiilor care aparţin lăcaşului de cult.
                                                                                                                                                                                                                                                                                                                                                         

        DIRECTOR,					              	       ŞEF BIROU,

